Държавен вестник, бр. 48, 2024 г., стр. 13

БРОЙ  48	
Д Ъ Р Ж А В Е Н  В Е С Т Н И К 	
СТР.  13   
Постоянното представителство на Република 
България към ЕС в Брюксел, Белгия.“
§ 16. Член 29 се изменя така:
„Чл. 29. (1) Дирекция „Европейски въпроси 
и законодателство на ЕС за стоки и услуги“: 
1. подпомага министъра при изпълнение на 
ангажиментите, произтичащи от членството 
на Република България в ЕС, в областта на 
стоките и услугите; 
2. координира изготвянето на позицията 
на Република България и отчитането на 
резултатите от редовните и неформалните 
заседания на Съвета на ЕС по конкурентос­
пособност и организира участието от страна 
на Министерството в заседанията;
3. участва в работни групи, комитети и 
други работни формати към Съвета на ЕС и 
Европейската комисия по хоризонтални въп­
роси на Единния пазар и усъвършенстване 
на законодателството на ЕС и координира 
работата по инициативи, произтичащи от 
тяхната дейност;
4. координира работата на Министерството 
по Националната програма за реформи; 
5. подпомага министъра при разработва­
нето на националните политики в областта 
на надзора на пазара, на стандартизацията, 
метрологията и акредитацията и осъществява 
взаимодействие с националните институции 
в тези области, по-конкретно – с Българския 
институт за стандартизация, Държавната 
агенция за метрологичен и технически над­
зор, Българския институт по метрология и 
Изпълнителна агенция „Българска служба 
за акредитация“; 
6. организира работата на Националния 
съвет по метрология; 
7. изпълнява задълженията на Национален 
информационен център за обмен на инфор­
мация за проекти на технически регламенти 
с Европейската комисия; 
8. изпълнява задълженията на звено за 
контакт относно продуктите по чл. 9 и 10 
от Регламент (ЕС) 2019/515 на Европейския 
парламент и на Съвета от 19 март 2019 г. от­
носно взаимното признаване на стоки, законно 
предлагани на пазара в друга държава членка, 
и за отмяна на Регламент (ЕО) № 764/2008 
(ОВ, L 91 от 29 март 2019 г.); 
9. изпълнява задълженията на Национален 
информационен център по Споразумението 
за техническите пречки пред търговията към 
Споразумението за СТО; 
10. осъществява организационно-техничес­
кото обслужване на дейността на Съвета за 
координация и обмен на информация между 
органите, осъществяващи контрол на пазара 
на стоки; 
11. осъществява взаимодействие и подпо­
мага националните компетентни органи за 
изпълнението на задълженията по прилагане 
на изискванията на Закона за дейностите 
по предоставяне на услуги и на Директива 
2006/123/ЕО на Европейския парламент и 
на Съвета от 12 декември 2006 г. относно 
услугите на вътрешния пазар (ОВ, L 376 от 
27.12.2006 г.);
12. осъществява координация и изпълня­
ва дейности, свързани с функционирането 
на Единното звено за контакт, изградено по 
Закона за дейностите по предоставяне на ус­
луги, в съответствие с Директива 2006/123/
ЕО, в сътрудничество с Министерството на 
електронното управление;
13. организира и координира изпълнението 
на задълженията по чл. 39 (5) от Директива 
2006/123/ЕО за нотифициране на национални 
нормативни актове и мерки, които въвеждат 
ограничителни изисквания за достъп или 
упражняване на дейност по предоставяне на 
услуги;
14. организира и координира изпълнението 
на задълженията и участието на Република 
България в обмена на информация чрез Ин­
формационната система на вътрешния пазар 
на ЕС по отношение на услугите от обхвата 
на Директива 2006/123/ЕО;
15. организира и ръководи дейността на 
Работна група 1 „Свободно движение на сто­
ки“ и Работна група 3 „Право на установя­
ване и свободно предоставяне на услуги“ по 
Постановление № 85 на Министерския съвет 
от 2007 г. за координация по въпросите на 
Европейския съюз, като: 
а) координира и участва в изпълнението на 
задълженията във връзка с членството в ЕС; 
б) изготвя становища за съответствието 
на проекти на нормативни актове с правото 
на ЕС; 
в) координира и участва в подготовката на 
анализи, информации, становища, позиции и 
указания във връзка с участието на българската 
страна в работата на институциите на ЕС; 
г) участва със свои представители в заседа­
ния на съответните работни групи, комитети 
и други работни форуми към Съвета на ЕС 
и Европейската комисия; 
д) осъществява взаимодействие с неправи­
телствени организации и организира участи­
ето им в процеса на развитие, въвеждане и 
прилагане правото на ЕС; 
е) информира икономическите оператори 
за техните задължения, произтичащи от за­
конодателството на ЕС; 
ж) участва в подготовката на отговори по 
запитвания от ЕК и на позиции по процедури 
за нарушения;
16. поддържа оперативни контакти на 
експертно равнище по въпросите на ЕС, 
включително чрез своите представители в 
Постоянното представителство на Република 
България към ЕС, с институциите на ЕС, 
както и с Представителството на Европей­